chwez doareou fall gantañ. Eur pennadig goude ne jome mui den war-dro ar  beziou, na war an aod.  En deiz war-lerh, Gwennig a oe Santez.  Dond a  reas abredig er mêz ; hag o veza ne wele den na war an tevenn na  war an aod, e teuas da zaoulina e-kichenn he zud ker. Chom a reas pell da bedi.  A-barz ar fin e klevas trouz a-dreg he hein.  Kardeg oa, hennez hag a oa tehet en derhent evid mond nouied dare da  beleh goude beza klevet ar bugel o komz. Bremañ oa dizroet, ha degouezet en  he hichenn, e stouas dan daoulin hag e stardas e vuzellou war dreid gwenn ar  werhez. Goude beza he halvet dre he hano nen-doa koulskoude  klevet biskoaz,  Gwennig a lavaras kement a dremene en he spered. Aliez, e-pad ma komze, an  eonenner-mor a skrije. Gwennig a lavaras choaz :  - « Petra, Kardeg, eh-eus gwelet e-pad an noz, ha petra a welez choaz er  mintin-mañ ? »  An den a zavas e benn hag a ziskouezas e zaoulagad leun a zaelou ;  seblantoud a ree goulenn truez ha trugarez.  - « Na ro respont ebed din ; entent a ran da zaelou ; gweled a ran e kredez  kared ahanon ; hogen, neo ket me a garez, an  Hini a garg ahanout euz e hrasou  eo, Jezuz, Hennez hag a zo din evel eur breur de hoar. Choant en-deus da  gaoud ahanout evid e vab ; Hennez eo an hini a hell peb tra, an hini a ra kement  a hoarvez, hag en-deus da weled kerkoulz war an dud ha war an heol ; Hennez  eo a garez. »  Hiniennou euz ar gwragez a yoa bet en-dro dezi en derhent a deue adarre en  eur grena, aon dezo. Gwennig o galvas. Komz a reas dezo euz eun Doue dispar,  kalz galloudusoh eged an heol, ha  kuñvelloh war eun dro, pa z eo gwir  sklêrijenn an deiz neo ken nemed ar skeud anezañ, ha mar deu dreist peb tra  da sklêrijenna ar halonou gand eur sklêrder kalz chwekoh eged hini an deiz  skedusa, gand eur freskadurez dudiusoh eged ar hristal o kana eienennou.  Kardeg, bepred harp oh an douar, a boke dhe zreid.  Plahed ha gwazed all a yoa deuet ivez beteg enni ; oll eh azezent war-dro ar  beziou, heb an disterra trouz na grozmol. Oll e selaouent, o halon mantret ; lod,  spontuz da weled, a zaille48 en o daouarn skanteg ; lod all a zalhe o daoulagad  da bara war ar bugel, kazi laouen, e-giz pa en-divije pep hini euz he homzou  lakaet e kalonou an dud ouez-se eur veradenn euz ar vammen a eürusted a  behini e komze.  Bez e tlie beza kreisteiz. Dizale e klevjod adarre an heveleb inkanterez, evel  en derhent. Oll e rejont eul lamm evid sevel. Gwennig, ar bugel dister, he-devoe  neuze eur jestr ken nerzuz, hag eun taol lagad da ziskara evel ar gurun.  Den na  gredas flach.  - « Petra, emezi, ha red eo eta e teufeh da azeuli ar voul dan-ze greet euz a  netra gand an Aotrou, ar voul-ze ha neo goude oll nemed eur hreunenn drêz  kollet er pez nen-deus ment ebed, er mare ma komzan evid deski deoh anaoud  an Doue oll-hallouduz, heb ment, peurbaduz, Mestr heb hini all ebed euz an  48